SYNTEC บวกแรง 4% รับแผนซื้อหุ้นคืน 60 ล้านหุ้น วงเงิน 200 ลบ.
SYNTEC บวกแรง 4% รับแผนซื้อหุ้นคืน 60 ล้านหุ้น วงเงิน 200 ลบ. ล่าสุด ณ เวลา 10.12 น. อยู่ที่ 3.12 บาท บวก 0.12 บาท หรือ 4% สูงสุดที่ 3.14 บาท ต่ำสุดที่ 3.10 บาท ด้วยมูลค่าซื้อขาย 16.83 ล้านบาท
4 ธ.ค. 2561

ผู้สื่อข่าวรายงานว่า ราคาหุ้น บริษัท ซินเท็ค คอนสตรัคชั่น จำกัด (มหาชน) หรือ SYNTEC ล่าสุด ณ เวลา 10.12 น. อยู่ที่ 3.12 บาท บวก 0.12 บาท หรือ 4% สูงสุดที่ 3.14 บาท ต่ำสุดที่ 3.10 บาท ด้วยมูลค่าซื้อขาย 16.83 ล้านบาท

ทั้งนี้ ราคาหุ้น SYNTEC ปรับตัวขึ้น หลังที่ประชุมคณะกรรมการบริษัทอนุมัติโครงการซื้อหุ้นคืนเพื่อการบริหารทางการเงิน ภายในวงเงินสูงสุดไม่เกิน 200 ล้านบาท เพื่อเข้าซื้อหุ้นคืนจากตลาดหลักทรัพย์แห่งประเทศไทย (ตลท.) ไม่เกิน 60 ล้านหุ้น หรือ 3.76% ของหุ้นที่จำหน่ายได้แล้วทั้งหมด โดยจะดำเนินการซื้อหุ้นคืนตั้งแต่วันที่ 17 ธ.ค.61 ถึงวันที่ 16 มิ.ย.62